आध्यात्मिक ज्ञान हमारी सांस्कृतिक विरासत -पं. जोशी
मंदसौर | आध्यात्मिक ज्ञान हमारी सांस्कृतिक विरासत है। मानव कल्याण के लिए इसका जीवन में उपयोग करना जरूरी है। यह बात आध्यात्मिक चेतना अभियान की संगोष्ठी में शिक्षाविद् पंडित देवेश्वर जोशी ने कही। पंडित रामगोपाल शर्मा ने मर्यादा वाले जीवन को लेकर राम को आदर्श बताते हुए कहा सामाजिक जीवन की सीख भी रामायण प्रसंगों से मिलती है। जिला कांग्रेस अध्यक्ष प्रकाश रातड़िया, साहित्यकार गोपाल बैरागी ने भी संबोधित किया। गीत रमेश ब्रजवानी ने प्रस्तुत किया। संचालन गीता भवन ट्रस्ट सचिव अशोक त्रिपाठी ने किया।
hin_Deva hin_Deva